Document ID: 32007R0877

A BIZOTTSÁG 877/2007/EK RENDELETE
(2007. július 24.)
az Európai Közösségnek az ipari minták nemzetközi lajstromozásáról szóló Hágai Megállapodás genfi szövegéhez való csatlakozása értelmében a közösségi formatervezési minták lajstromozása tekintetében a Belső Piaci Harmonizációs Hivatalnak (védjegyek és formatervezési minták) fizetendő díjakról szóló 2246/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi formatervezési mintáról szóló, 2001. december 12-i 6/2002/EK tanácsi rendeletre (1) és különösen annak 107. cikke (2) bekezdésére,
mivel:
(1)
A Szellemi Tulajdon Világszervezete Nemzetközi Irodájának fizetendő díjakkal kapcsolatban bizonyos végrehajtási intézkedések meghozatala vált szükségessé azt követően, hogy a 2006/954/EK tanácsi határozattal (2), valamint a 6/2002/EK rendelet ehhez kapcsolódó módosításával történt jóváhagyással az Európai Közösség csatlakozott az ipari minták nemzetközi lajstromozásáról szóló Hágai Megállapodás 1999. július 2-án elfogadott genfi szövegéhez (a továbbiakban: genfi szöveg).
(2)
A 6/2002/EK rendelet 106c. cikke előírja, hogy a genfi szöveg 7. cikkének (1) bekezdésében említett, előírt megjelölési díjakat egyedi megjelölési díjjal kell felváltani.
(3)
E díj összegét a 2006/954/EK határozathoz csatolt, az egyedi díjrendszerrel kapcsolatban a genfi szöveg 7. cikkének (2) bekezdésével összhangban tett nyilatkozat határozza meg.
(4)
A szükséges rugalmasság biztosítása és a díjfizetés előmozdítása érdekében - a készpénzes és a csekkfizetés törlése révén - a minták után fizetendő díjakra vonatkozó szabályokat össze kell hangolni a védjegyek díjaira vonatkozó szabályokkal, mely utóbbiakat a Belső Piaci Harmonizációs Hivatalnak (védjegyek és formatervezési minták) fizetendő díjakról szóló, 1995. december 13-i 2869/95/EK bizottsági rendelet (3) tartalmazza.
(5)
Ennek megfelelően módosítani kell a közösségi formatervezési minták lajstromozása tekintetében a Belső Piaci Harmonizációs Hivatalnak (védjegyek és formatervezési minták) fizetendő díjakról szóló, 2002. december 16-i 2246/2002/EK bizottsági rendeletet (4).
(6)
Az e rendeletben szereplő rendelkezések összhangban vannak a díjakkal, a végrehajtási szabályokkal és a Belső Piaci Harmonizációs Hivatal (védjegyek és formatervezési minták) fellebbezési tanácsainak eljárásával foglalkozó bizottság véleményével,
ELFOGADTA EZT A RENDELETET:
1. cikk
A 2246/2002/EK rendelet a következőképpen módosul:
1.
Az 1. cikk a) és b) pontja helyébe az alábbi szöveg lép:
„1.
fizetendő díjak:
a)
a Belső Piaci Harmonizációs Hivatalnak (védjegyek és formatervezési minták) (a továbbiakban: a Hivatal) a 6/2002/EK rendelet és a 2245/2002/EK rendelet alapján;
b)
a Szellemi Tulajdon Világszervezete Nemzetközi Irodájának az ipari minták nemzetközi lajstromozásáról szóló Hágai Megállapodás 1999. július 2-án elfogadott, majd a 2006/954/EK tanácsi határozattal (5) jóváhagyott genfi szövege (a továbbiakban: a genfi szöveg) alapján;
2.
a Hivatal elnöke által megállapított díjak.
2.
A 2. cikk helyébe a következő szöveg lép:
„2. cikk
Díjak
(1) A 6/2002/EK és a 2245/2002/EK rendelet alapján a Hivatalnak fizetendő díjakat e rendelet melléklete tartalmazza.
(2) A Nemzetközi Irodának a 6/2002/EK rendelet 106c. cikkével összefüggésben a genfi szöveg 7. cikkének (2) bekezdése alapján, a rendelet 13. cikkének (1) bekezdése alapján, továbbá a 2245/2002/EK rendelet 22. cikke (2) bekezdésének a) pontja alapján fizetendő egyedi megjelölési díjakat e rendelet melléklete tartalmazza.”
3.
Az 5. cikk (1) bekezdésének helyébe a következő szöveg lép:
„(1) A Hivatalt megillető díjak és illetékek megfizetése a Hivatal bankszámlájára euróban teljesített befizetéssel vagy átutalással történik.”
4.
A 7. cikk a következőképpen módosul:
a)
Az (1) bekezdés helyébe a következő szöveg lép:
„(1) A Hivatalhoz történt befizetés napjaként elismert nap az a nap, amelyen a befizetett összeget a Hivatal bankszámláján ténylegesen jóváírják.”
b)
A (3) bekezdés a) pontja helyébe a következő szöveg lép:
„a)
a fizetendő összegre vonatkozóan valamely tagállamban szabályszerű átutalási megbízást adott egy bankfióknak olyan határidőn belül, amelyen belül a fizetés esedékes lett volna; és”.
5.
A melléklet a következőképpen módosul:
a)
a táblázat a következő 1a. ponttal egészül ki:
„1a.
A nemzetközi lajstromozásért fizetendő egyedi megjelölési díj (a 6/2002/EK rendelet 106c. cikke; a genfi szöveg 7. cikke (2) bekezdése szerint) (mintánként)
62”
b)
a táblázat a következő 11a. ponttal egészül ki:
„11a.
A nemzetközi lajstromozás meghosszabbításáért fizetendő egyedi megújítási díj (a 6/2002/EK rendelet 13. cikkének (1) bekezdése, illetve 106c. cikke); a 2245/2002/EK rendelet 22. cikke (2) bekezdésének a) pontja szerint mintánként:
a)
az első megújítási időszakra (mintánként)
31
b)
a második megújítási időszakra (mintánként)
31
c)
a harmadik megújítási időszakra (mintánként)
31
d)
a negyedik megújítási időszakra (mintánként)
31”
2. cikk
Ez a rendelet azon a napon lép hatályba, amelyen az ipari minták nemzetközi lajstromozásáról szóló Hágai Megállapodás genfi szövege az Európai Közösségre nézve hatályossá válik. E rendelet hatálybalépésének napját az Európai Unió Hivatalos Lapjában közzé kell tenni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. július 24-én.

Labels: 13
7
2
15